JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael, USA, Venemaa ja Iraan sama kõnelustelaua taga
Mike Pompeo: Juudea ja Samaaria kuuluvad Iisraelile
Templimägi taas tulipunktis
Iraani tuumaprogrammi ja selle edenemise suhtes
on esile kerkinud uusi ja üllatavaid pöördeid,
mis võivad mõjutada ka Iisraeli suhtumist antud projekti.
USA, kes on endiselt Viinis, Austrias toimuvate kõneluste veduriks,
on pöördunud Venemaa, ja selle kaudu ka Iraani poole,
et ära hoida tõenäoline sõjaline konflikt Iisraeli ja Iraani vahel.
Välisministrite tasemel toimunud salajastel ja ebaametlikel kõnelustel
tõstatas USA võimaluse, mille järgi Ühendriigid ja Venemaa
annaksid Iisraelile sellised garantiid Iraani tuumaprogrammi suhtes,
et Iraan ei saaks kunagi endale tuumarelva ehitada.
Kas Iraan sellega nõustub või mitte, on veel lahtine,
kuid nii püüavad USA ja Venemaa ära hoida
Iisraeli võimalikku ja juba planeeritud rünnakut Iraani.
Iisraeli prohvetlikes ringkondades
suhtutakse sellesse siiski ülima vaoshoitusega,
sest prohvet Hesekieli järgi
on Venemaal ehk iidsel Googil tulevas Googi sõjas otsustav roll.
Prohveti sõnul mõtleb ja kohandab Goog kunagi terminit,
mida nimetatakse kurjaks sepitsuseks
ja mis tähendab mõne poolega sõlmitud lepingu rikkumist.
Iisraeli valitsus pole mainitud kõneluste suhtes arvamust avaldanud,
sest neid on püütud vaka all hoida.
Valitsusele lähedalseisvad allikad räägivad siiski,
et peaminister Naftali Bennett peab mainitud hanget ülimalt huvitavaks.
Seoses eelmise uudisega -
Mainitud kõnelused näisid hoogustuvat
pärast peaminister Bennetti kõnet ÜRO Peaassambleel septembris.
Bennett rääkis kohalviibinud diplomaatidele, et Iisraeli seisukohast
kuulub Iraani tuumaprogrammi kolm ülitähtsat
ja programmi edenemise aspektist olulist rajatist.
Peaminister mainis neid nimepidi, avaldamata nende asukohti,
kuid kuulajaile sai siiski selgeks, et Iisraelil on valmidus need hävitada
ja ära hoida Iraani tuumariigiks saamine.
Iraan on lepingut rikkunud, valetanud IAEA inspektoreile
ja tulnud sellest kõigest välja ilma ühegi karistuse,
sanktsiooni või boikotita, mainis Bennett oma kõnes.
Seepärast peetaksegi lääneriike Iraanis pehmeteks läbirääkijateks,
mitte karmiks lahenduseks valmis olevaiks tegijaiks.
"Meie aga mõtleme ja tegutseme teisiti," kinnitas peaminister Bennett.
USA valitsustes on pidevalt ebaselge, kellele kuulub piirkond,
mida Iisrael ajalooliselt enda omaks peab.
Eelmine, Trumpi juhitud vabariiklaste valitsus pidas iseenesestmõistetavaks
ja juriidiliselt õigustatuks nimetada kogu piirkonda,
sh Läänekallast ja Gazat
Iisraelile ajalooliselt kuuluvaks kodumaaks.
Praegune ja demokraatide juhitud Joe Bideni valitsus aga näeb,
et piirkond kulub kahele riigile - araabia- ja juudiriigile
ning Jeruusalemm tuleks jagada mõlema vahel.
Eelmine nädal käis Iisraelis Trumpi valitsuse endine välisminister
ja Keskluureteenistuse CIA eksjuht Mike Pompeo.
Ta kordas oma toonast nägemust selle kohta,
et Juuda ja Samaaria ehk tänane Läänekallas
on tingimusteta ja õigustatult juutide kodumaa.
Pompeo kutsusid visiidile Iisraeli ekspeaminister Netanyahu
ja Safedi pearabi Shmuel Eliyahu.
Härrad pidasid kõnelusi Trumpi valitsuse toonaste otsuste üle
nii saatkonna kolimise teemal Tel Avivist Jeruusalemma
kui ka USA tunnustamist, et Golan kuulub Iisraelile.
Mike Pompeo, kes oli kunagi ka USA armee juht, tõdes,
et igale sõdurile on iseenesestmõistetav,
et Golani regioon peab kuuluma juba strateegiliselt Iisraelile,
sest Golanilt suudetakse kontrollida kogu Põhja-Iisraeli
ja valvata piire Süüria, Liibanoni ja Jordaaniaga.
Otsekui vastuseks
eksvälisminister Mike Pompeo avalikule intervjuule,
teatas Palestiina omavalitsusega tihedalt seotud
ja samuti terrorirühmituseks peetav Fatah
ühe oma kaasjuhi Abu Rumeileh' suu läbi,
et võitlus maa ja Jeruusalemma eest jätkub.
PO püüab varjata oma sidemeid Fatah'ga
ja kõnelusi maa ja Jeruusalemma jagamise teemal,
kuid nende lõplikud sihid
on endiselt tihedalt seotud nn Palestiina rahvuslepinguga.
Selle viimaseim versioon koostati 1967. a
ja see tõdeb ühemõtteliselt ja siduvalt,
et kogu piirkond Jordani jõest Vahemereni
kuulub ainult palestiinlastele
ja see tuleb vabastada relvastatud võitluse teel.
Just sellele mainitud Fatah' juht viitaski,
kui tõdes palestiinlaste meediafirmale al-Quds,
et okupatsioonivõim kõrvaldatakse
ning kogu maa ja linn vabastatakse selle õigetele omanikele.
Iisraelis ollakse sellest kõigest vägagi teadlikud,
kuid Lääne üldsus pole kunagi pööranud tähelepanu neile sihtidele,
mis taotlevad selgelt teise riigi hävitamist.
Kuigi koroonapandeemia kärpis oluliselt aliya'd
ehk maailma juutide naasmist oma esiisademaale,
võib selles taas märgata muutust paremuse suunas.
Aasta eest oli septembri lõpuks riiki kolinud ca 15 600 juuti,
kui samal perioodil käesoleval aastal
on nende arv kasvanud umbes 31 % võrra.
Kokku tegi aasta esimese 9 kuuga aliya
ehk kolis teistest riikidest Iisraeli 20 400 juuti.
Immigratsiooni tähtsust ei saa kuidagi ülehinnata,
sest riigi rajamisest peale 1948. a
on Iisraeli kolinud kokku 3 340 000 inimest,
ehk praktiliselt pooled riigi praegusest juudi rahvastikust.
Vaid mõne päeva eest, 13 oktoobril,
tähistati Iisraelis Yom ha'Aliya'd ehk Immigratsioonipäeva,
kus avaldati ka neid uusi andmeid.
Iisraeli ortodoksi juudid ja Templimäe aktivistid
nõuavad Jeruusalemma kohtult otsust selle kohta,
kas juudid tohivad Templimäel palvetamas käia.
Teema muutus aktuaalseks paari kuu eest,
kui paar tuhat neist aavikuu 9. päeval Templimäel käis,
misjärel valitsus keelas kohe uued visiidid,
kuna araablaste parteile Ra'am
oli see koalitsiooni koospüsimise tingimuseks.
Jeruusalemma magistraadikohus käsitles teemat ja otsustas,
et juutidel on täielik õigus palvetada kohas,
kus on seisnud nii Saalomoni nn esimene tempel
kui Herodese ehitatud teine tempel.
Seni on kohalik politsei takistanud palvetamist,
viidates sellest johtuvatele
moslemite korraldatud märulitele ja vägivaldsustele.
Kohtu meelest ei saa juutide vaiksed palved
siiski olla moslemeile õigustatud vägivalla põhjuseks.
Gazat valitsev Hamas teatas aga kohe oma erimeelsusest.
Nende avalduse järgi tähendab võimalus
anda juutidele luba palvetada, olgu avalikult või vaikselt,
just Templimäel, avalikku sõja kuulutamist.
Islam peab seda avaliku rünnakuna al-Aqsa mošee
ja islami pühapaikade vastu, teatas Hamas oma avalduses.
Nii alistus Iisraeli valitsus Hamasi ähvardustele
ja keelas kohtu otsusest hoolimata juutidel Templimäel palvetada.
Otsust peeti suureks triumfiks
nii Gaza kui Läänekalda palestiinlaste aladel.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee